ร้านนี้คือ 1 ในร้านประจำค่ะ เพราะส่วนตัวแล้วทานเจทุกๆวันพฤหัส ร้านพันพรรณอยูหลังมอชอนะคะ ตรงไปจนเลยประตูวิศวะไปซักหน่อยค่ะร้านจะอยู่ซ้ายมือ อยู่ติดถนนเลย บรรยากาศร้านน่านั่ง นั่งสบาย ร้านโล่ง มีต้นไม้ เมนูก็มีให้เลือกเยอะมากๆ ร้านนี้ฝรั่งมาทานเยอะมากๆ เหมือนนักท่องเที่ยวจะรู้จักร้านนี้เยอะกว่าคนไทยอีกค่ะ ผักและวัตถุดิบที่ใช้เป็นออแกนิก 100%ค่ะ เพราะทางร้านมีสวนผักออแกนิกของตัวเองที่อำเภอแม่แตงค่ะ ถ้าเห็นเมนูเยอะจนตาลายเลือกไม่ถูกว่าจะทานอะไร แนะนำว่าจิ้มๆเลือกมาเลยค่ะ อร่อยทุกอย่าง อาหารมีทั้งเป็นจานเดียวและแบบมาเป็นชุดแบบข้าวเปล่าพร้อมกับข้าว ของทอด อาหารทานเล่น สลัด มีหมดค่ะ นอกจากอาหารอร่อยๆแล้วยังมีน้ำผัก-ผลไม้คั้นสดๆแบบแยกกากให้ชิมด้วยนะคะ มีประโยชน์มากๆเลยค่ะ